Carex pendula - Pendspika karekso

Carex pendula, esperante pendspika karekso, estas planta specio el familio ciperacoj.
Tiu karekso estas la plej granda specio el sia genro. Ĝi altas ĝis 1,50 m. La tigo estas glata, sekcie triangula. La folioj larĝas inter 8 kaj 15 mm. Estas longa infloresko el supre 1-2 viraj spikoj kaj sube 4-6 inaj, tre longaj (ĝis 20 cm). Ĉiuj inaj spikoj pendas, el kio venas la nomo de la specio. Alia nomo (sinonimo, ne prioritata) estas Carex maxima, pro la maksimuma grandeco de la specio en la genro.
Carex pendula estas ofta planto en malsekaj, argilaj lokoj de foliarbaroj en Eŭropo, okcidenta Azio kaj Nordafriko.

eta|centra|Detalo de folioj 

Kategorio:Ciperacoj